سعاد زكى

سعاد زكى مطربة مصرية من اصول يهودية اتولدت لعيله برجوازية فى القاهرة سنة 1915، وعمل والدها قاضي، ظهرت فى التلاتينات والاربعينات والخمسينات من القرن 20 اتعلمت الغنا على أيد أثنين من كبار الملحنين فى الزمان ده وهم داود حسنى والشيخ زكريا احمد , كمان غنت شوية اغانى من الحان رياض السنباطى وبعض كبار الملحنين فى الزمن ده , كان صوتها جميل واداءها رائع خاصة لما تغنى الأدوار زى دور 'فؤادى حر' للشيخ زكريا احمد ودور 'عاهدتنى و إحنا سوى' لداود حسنى كمان أجادت فى اداء الاغانى العاطفية كقصيدة يا أيها الطير غرّد فوق الرياحين ,غنّت فى حفل افتتاح جامعة القاهرة ، أتجوزت من عازف القانون محمد العقاد ( الأبن ) اللى هاجروا للولايات المتحدة الامريكية وبقت فيها لفترة وخلفوا هناك ولد (موشى زكى) لاكن قررت الهجرة لإسرائيل بعد طلاقها من العقاد وسابت جوزها فى امريكا وعاشت فى اسرائيل ،غنت بعد وصولها الى اسرائيل، لمدة 20 سنه لغاية لما بلغت 57 سنه، وغنت مع زوزو موسى فى صوت اسرائيل باللغة العربية ولما كانت سعاد زكى فى السبعينات من عمرها اتجوزت «العقاد» مرة تانيه، وعاشوا فى نيو يورك لمدة 7 سنين، وبعدها سافروا اسرائيل بعد حادث سرقة تعرض له زوجها، اللى مات سنة 1993 وادفن فى مقبرة اسلامية فى حيفا ، وتوفت سعاد زكى فى سنة 2005، وادفنت فى مقبرة يهودية فى طيرة الكرمل.

 فيلموجرافيا 

تمثيل (4 اعمال)

1. التضحية الكبرى
فيلم 1947 غناء

2. سلامة
فيلم 1945

3. على مسرح الحياة
فيلم 1942 ريرى

4. بحبح فى بغداد
فيلم 1942 غناء

5. الستات فى خطر
فيلم 1942
غناء

 شوف كمان 
شخصيات مصريه مشهوره
200px|center

تصنيف:مواليد 1915
تصنيف:وفيات 2004
تصنيف:مغنيات مصريات
تصنيف:يهود مصريين
تصنيف:متعلمين فى جامعة القاهره